ועדת הכספים, כנסת 22, פרוטוקול מספר 35, 2019-12-16 00:00

משה גפני: שלום, אני פותח את הישיבה בנושא:

משה גפני: הצעת צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה)(תיקון) התש"ף-2019.

משה גפני: בבקשה.

ברוך משולם: מונחים לפתחה של הוועדה שני צווים: אחד בנושא קביעת תשלומים ונכסים ואחד בנושא עיבוד יהלומים.

ברוך משולם: מכוח סעיף 164 לפקודת מס הכנסה חלה חובת ניכוי מס במקור על המשלם תשלום.

ברוך משולם: מכוח הפקודה, הצווים והתקנות, נקבעה אוכלוסייה מסוימת בנושא שירותים ונכסים, וגם המדינה בתוך האוכלוסייה הזאת, שחייבת לנכות מס במקור בעת התשלום.

ברוך משולם: זאת אומרת, ברגע שעושים עסקה עם גוף אחר, חלק מהתשלום מועבר ישירות לקופה של המדינה.

ברוך משולם: שני הצווים שברשותכם, גם שירותים ונכסים וגם עיבוד יהלומים, קובעים - - -

משה גפני: סליחה.

משה גפני: ביאן, יצאת קודם.

משה גפני: ביקשנו שתתקן את הבקשה בפרק זמן, בשם השופט.

משה גפני: אני חוזר על הבקשה שלי: תגידי לממונים עלייך שיש פה רצון עז מכל חברי הוועדה לנושא של ארגוני הנוער ותנועות הנוער.

ביאן ותד: העליתי את הבקשה שלכם, והתשובה שלי עדיין בתוקף.

ביאן ותד: אעדכן אתכם.

משה גפני: סליחה, ברוך.

משה גפני: בבקשה.

ברוך משולם: אמרנו שמכוח הצו נקבע רף מסוים, שרק מעבר אליו ומעלה חלה חובת ניכוי מס במקור.

ברוך משולם: הצו שעומד בפניכם מעדכן את סכום המחזור בהתאם לשינוי שיעור המדד, מה שאומר שכרגע, בהתאם למחזור המעודכן, פחות אנשים יהיו מחויבים לנכות מס במקור או פחות גופים.

ברוך משולם: הצו מתבסס על מדד שמחושב בין חודש אוגוסט 2019 לחודש אוגוסט 2018.

ברוך משולם: השינויים הם מאוד מינוריים וזה שומר על שקילות של המחזור, אין בזה מעבר לזה.

ברוך משולם: אזכיר שהצו הוא הטבה, כי מכוח החוק כולם חייבים לנכות במקור, והצו הזה פוטר אוכלוסייה מסוימת, שזה בדרך כלל עסקים קטנים ובינוניים.

משה גפני: תודה.

משה גפני: שלומית, בבקשה.

שלומית ארליך: בהתחלה הצו פורסם לגבי שנת 2018 בלבד, ואז הבאתם תיקון והוספתם, לבקשנו, את השנים 2016–2017 בשני הצווים, גם ביהלומים וגם בהכנסה.

שלומית ארליך: לגבי שנת 2016, הוועדה אישרה ב-16 בינואר את הסכומים לגבי 2016, והבנו שהם לא פורסמו ברשומות למרות שהוועדה אישרה אותם.

שלומית ארליך: מה קרה?

ברוך משולם: אכן.

ברוך משולם: בדרך כלל אנחנו מביאים את הצווים בדצמבר כדי לאשר אותם לקראת השנה הבאה.

ברוך משולם: היו שני דיונים בינואר, על אחד מהם הוגשה רביזיה.

ברוך משולם: הצווים אושרו פה ב-16 והועברו למשרד האוצר לחתימה של השר, והם לא נחתמו על ידי השר, ולכן אנחנו מביאים שוב לאישור הוועדה.

ברוך משולם: בכל מקרה, אציין שהסכומים האלה מפורסמים לציבור – גם באמצעות אתר האינטרנט, גם באמצעות מידע למעסיקים, גם באמצעות מידע למייצגים – ואנחנו מציינים שהסכומים האלה כפופים לאישורה של ועדת הכספים.

שלומית ארליך: התחילה היא בשנת 2018.

שלומית ארליך: אתה אומר שהסכומים האלה פורסמו כמו שהם מופיעים כאן.

ברוך משולם: הסכומים פורסמו כמו שהם מופיעים כאן, בכפוף לכך שאנחנו מציינים שזה כפוף לאישור הוועדה ופרסום ברשומות, בוודאי.

ברוך משולם: בכל מקרה, אם תסתכלי שנים קדימה תראי שהסכומים לא השתנו.

שלומית ארליך: מכיוון שזה אושר בוועדה אבל לא פורסם ברשומות - - -

ברוך משולם: נכון.

ברוך משולם: לא נחתם ולא פורסם.

שלומית ארליך: לא נחתם, ולא פורסם ברשומות כתוצאה מכך.

שלומית ארליך: שנת 2016 - התחילה לגבי זה היתה בשנת 2018.

שלומית ארליך: מה לקחתם בחשבון?

ברוך משולם: את הסכומים שהובאו לוועדה.

שלומית ארליך: זאת אומרת, לא נוצר פער.

ברוך משולם: לא לא, לא נוצר שום פער.

ברוך משולם: בדרך כלל בדצמבר אנחנו כבר מעדכנים מראש, עוד לפני שיש דיון, שאלה הסכומים לשנה הבאה, וזה כפוף לאישור הוועדה והליך כל הפרסום ברשומות.

ברוך משולם: אם תסתכלי על השנים הקודמות – זה לא השתנה כמעט.

שלומית ארליך: לגבי 2017 – ב-24 בדצמבר 2018 התקבלה בוועדה בקשה לקבוע את הסכומים.

שלומית ארליך: לא כללתם אותם פה במקור.

שלומית ארליך: למה?

ברוך משולם: כי זה כבר הונח לפתחה של הוועדה.

ברוך משולם: אחרי זה התייעצנו עם משרד המשפטים וכמובן עם הייעוץ המשפטי, ואז הבאנו נוסח כולל.

ברוך משולם: אבל זה לא עלה לדיון בכלל.

שלומית ארליך: תתחיל לקרוא את הצו של יהלומים כהכנסה.

ברוך משולם: צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה) (תיקון), התש״ף – 2019; בתוקף סמכותי לפי סעיף 164 לפקודת מס הכנסה ובאישור ועדת הכספים של הכנסת אני מצווה לאמור: 1.

ברוך משולם: תיקון בתוספת לצו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה), התשנ"ג-1992, בסופה יבוא: שנת המס המחזור בשקלים חדשים 2016 16,900,000 2017 17,100,000 2018 17,200,000 2.

ברוך משולם: תחילה תחילתו של התיקון לתוספת – (1) לגבי שנת המס 2016, ביום י"ד בטבת התשע"ח (1 בינואר 2018), והוא יחול על דוחות שיש להגיש לפי הפקודה לשנת המס 2018 או לאחריה;

שלומית ארליך: למה "לאחריה"?

שלומית ארליך: שנת המס 2018.

ברוך משולם: לשנת 2018, רק בסוף נכניס "לאחריה".

ברוך משולם: זאת אומרת, הכי עדכני.

שלומית ארליך: רגע, תיכף נגיע "לאחריה".

ברוך משולם: אוקיי.

ברוך משולם: "תחילתו של התיקון לתוספת לגבי שנת המס 2017 ביום כ"ד בטבת התשע"ט (1 בינואר 2019).

ברוך משולם: הוא יחול על דוחות שיש להגיש לפי הפקודה לשנת המס 2019.

ברוך משולם: "

שלומית ארליך: עכשיו בהתאמה, לגבי שנת המס 2018 נכניס פה גם סעיף שמתייחס לכך שלגבי שנת המס 2018 התחילה תהיה ביום 1 בינואר 2020.

ברוך משולם: זה ד' בטבת התש"ף.

שלומית ארליך: והוא יחול על דוחות שיש להגיש לפי הפקודה לשנת המס 2020 ואילך.

ברוך משולם: בדיוק.

משה גפני: אפשר להצביע על זה?

משה גפני: אוקיי.

משה גפני: צו מס הכנסה ( (קביעת תשלומים בעד עיבוד יהלומים או בעד מסחר יהלומים כהכנסה) (תיקון), התש״ף – 2019.

משה גפני: מי בעד אישור הצו?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הצו אושר.

משה גפני: הצו השני.

ברוך משולם: הצו השני, אמרנו שהוא באותו נושא.

ברוך משולם: בתוקף סמכותי לפי סעיף 164 לפקודת מס הכנסה ובאישור ועדת הכספים של הכנסת, אני מצווה לאמור: תיקון תוספת א' 1.

ברוך משולם: בתוספת א׳ לצו מס הכנסה (קביעת תשלומים בעד שירותים או תוספת א׳ נכסים כהכנסה), התשל״ז - 1977- (להלן - הצו העיקרי), בסופה יבוא: תיקון תוספת ב' 2.

ברוך משולם: בתוספת ב' לצו העיקרי, בסופה יבוא: תיקון תוספת ג' 3.

ברוך משולם: בתוספת ג' לצו העיקרי, בסופה יבוא: תחילה ותחולה 4.

ברוך משולם: תחילתו של התיקון לתוספת – לגבי שנת המס 2016, ביום י"ד בטבת התשע"ח (1 בינואר 2018), והוא יחול על דוחות שיש להגיש לפי הפקודה לשנת המס 2018.

ברוך משולם: תחילתו של התיקון לתוספת – לגבי שנת המס 2017, ביום כ"ד בטבת התשע"ט (1 בינואר 2019), והוא יחול על דוחות שיש להגיש לפי הפקודה לשנת המס 2019.

שלומית ארליך: וגם כאן נכניס תיקון מתאים לגבי שנת המס 2018.

ברוך משולם: אכן, בדומה לצו הקודם.

ברוך משולם: "לגבי שנת המס 2018, ביום ד' בטבת התש"ף (1 בינואר 2020), והוא יחול על דוחות שיש להגיש לפי הפקודה לשנת המס 2020 ואילך.

ברוך משולם: "

משה גפני: צו מס הכנסה (קביעת תשלומים בעד שירותים או נכסים כהכנסה) (תיקון), התש״ף – 2019, כפי שהוקרא.

משה גפני: מי בעד אישור הצו?

משה גפני: מי נגד?

משה גפני: מי נמנע?

משה גפני: בעד – פה אחד.

משה גפני: הצו אושר.

משה גפני: אני עושה עכשיו הפסקה.

משה גפני: נצביע על הרביזיה על העמותה אניה ב-12:55, ומיד אחרי זה נחזור לנושא של תקציב ועדת הבחירות.